典源出处晋·葛洪 《神仙传·王远》: 麻姑与王远 (方平) 饮于蔡经家。“麻姑自说云:‘接侍以来,已见东海三为桑田。向到蓬莱,水又浅于往者会时略半也,岂将复还为陵陆乎?’方平笑曰:‘圣人皆言海中复扬尘也。’”
释义用法神仙麻姑与王远 (字方平) 席间闲谈,说她已看到东海三度变为桑田,而今蓬莱海水又变浅,也许又将会变为陆地。后用此典形容世事变迁翻覆; 也用以形容年代久远。
用典形式
【沧桑】 清 ·黄景仁:“沧桑不烂西山后,陵谷如含岘首悲。”清 ·李本仁:“归来身世感沧桑,络纬西风总断肠。”
【海尘】 清 ·王夫之:“海尘无定变,聊崇芳兰躯。”
【桑田】 隋 ·炀帝:“南巢息云马,东海戏桑田。”唐 ·骆宾王:“桃买千年非易得,桑田一变已难寻。”宋·刘筠:“桑田欲看他年变,瓠子先成此日歌。”明 ·唐寅:“桑田变海海为洲,昔时声势空喧啾。”
【桑海】 唐 ·戎昱:‘“万事如桑海,悲来欲恸神。”唐 ·杨炯:“桑海年应积,桃源路不穷。”唐 ·李商隐:“人间桑海朝朝变,莫遣佳期更后期。”元·王学文:“乾坤桑海无穷事,才历昆明初劫。”
【飞黄埃】 明 ·高启:“东游不肯居蓬莱,沧海顷刻飞黄埃。”
【巨海枯】 宋·陆游:“乔岳成尘巨海枯,欲求共语一人无。”
【水为尘】 唐·顾况:“西山为水水为尘,不是人间离别人。”
【水清浅】 清·赵执信:“梦回忽睹水清浅,坐恐飞土扬惊风。”
【叹扬尘】 清 ·丘逢甲:“相思隔沧海,极目叹扬尘。”
【尘扬海】 宋·陆游:“浩浩尘扬海,茫茫杵倚天。”
【观海变】 隋·鲁苑:“乍应观海变,谁肯畏年颓。”
【沧海尘】 元·耶律楚材:“十年沦海尘空起,百岁黄粱梦乍惊。”
【浅深愁】 唐·李群玉:“请量东海水,看取浅深愁。”
【枯桑田】 元·杨维桢:“酒喉无耐夜渴甚,骑鲸吸海枯桑田。”
【畏水千】 唐·贾岛:“梓匠防波溢,蓬仙畏水干。”
【阅海桑】 清·沈钦圻:“真共麻姑阅海桑,俄看文曜掩寒芒。”
【海化田】 清 ·丘逢甲:“何年穿石泉飞瀑?满地栽桑海化田。”
【海为田】 唐·李商隐:“瞥见冯夷殊怅望,鲛绡休卖海为田。”
【海田枯】 明 ·高启:“人间又见海田枯,十丈黄尘没城郭。”
【海生尘】 清·吴兆骞:“仙人已 叹海生尘,侯家宁保山如砺。”
【海生桑】 唐·韩偓:“坐久忽疑槎犯斗,归来兼恐海生桑。”宋 ·黄庭坚:“其谁湔拂汝,岁月海生桑。”清·钱曾:“借箸漫言山聚米,引杯兼笑海生桑。”
【海扬尘】 清 ·丘逢甲:“君是故游吾故国,东风愁说海扬尘。”
【海涛浅】 元·罗志仁:“蓬莱梦,人间哪信,坐看海涛浅!”
【桑亩移】 清·宋琬:“海水群飞桑亩移,俯仰乾坤又一时。”
【桑栽海】 清·丘逢甲:“麻姑去后桑栽海,箕子归来黍满宫。”
【桑海变】 唐·白居易:“几见桑海变,莫知龟鹤年。”
【蓬莱浅】 宋 ·王安石:“看沙更觉蓬莱浅,数日空惊霹雳忙。”
【蓬海变】 唐 ·李乂:“已观蓬海变,谁厌柏梁灾。”
【碧海尘】 清·丘逢甲:“愁看清浅蓬莱水,满目茫茫碧海尘。”
【鲸波浅】 元 ·姚云文:“摩双眼,看尘世鳌宫又报鲸波浅。”
【三浅蓬莱】 清 ·王鹏运:“阅年涯,三浅蓬莱,此身何世?”
【三度扬尘】 清·王士禛:“蓬莱三度扬尘后,坐阅春光九十年。”
【千度桑田】 清·王夫之:“尽海波,千度桑田,吾心静也。”
【飞尘赴海】 明 ·曹溶:“叹人间支新收故,尽飞尘赴海不能填。”
【世变桑田】 唐 ·刘禹锡:“处身于木雁,任世变桑田。”
【东海扬尘】 宋·陆游:“古传东海会扬尘,君看此地亦荆榛。” 清 ·钱谦益:“东海扬尘今几度,错将精卫笑填河。”
【东海栽桑】 清·宋琬:“但留东海栽桑地,敢作南山种豆书。”
【东海桑田】 唐·孟云卿:“金堂玉阙朝群仙,拍手东海成桑田。”宋·苏轼:“愿君不用刻此诗,东海桑田真旦暮。”
【尘飞沧海】 唐·李益:“群仙指此为我说,几见尘飞沧海竭。”金·吴激:“舞彻中原,尘飞沧海,风雪万里龙庭。”元 ·萨都拉:“尘飞沧海风掷瓦,白鹤身轻快如马。”
【尘生沧海】 元·唐桂芳:“莫问尘生沧海,休叹鹤归华表,好景且容探。”
【尘生碧海】 清 ·王夫之:“还怨,尘生碧海,玄云暗涌。”
【沧海成田】 清·陈维崧:“只今沧海已成田,留得天香几百年。”
【沧海扬尘】 宋·苏轼:“万户春风为子寿,坐看沧海起扬尘。”金 ·元好问:“沧海扬尘几今昔,长庚配月独凄凉。”清·戴移孝:“行看沧海扬尘日,才见西山木石多。”
【沧海桑田】 宋 ·汪元量:“世间兴废奔如电,沧海桑田几回变。”清·毛如瑜:“耳闻沧海变桑田,长安夜听铜驼哭。”
【变幻桑田】 清·丘逢甲:“平安梅峤迟双鲤,变幻桑田痛七鲲。
【话海麻姑】 清·丘逢甲:“奔天素女月华冷,话海麻姑霜鬓多。”
【海已水干】 清 ·黄遵宪:“海水已干田亦卖,主人久易我才来。”
【海水成尘】 北周 ·庾信:“蓬莱暂近别,海水遂成尘。”
【海水栽桑】 明 ·陈子龙:“海水栽桑去复回,欲寄精灵与词赋。”
【海水桑田】 唐·白居易:“海水桑田欲变时,风涛翻覆沸天地。”
【海变桑田】 宋 ·张元干:“蓬莱,直上瑶台。看海变桑田飞暮埃。”
【海底飞尘】 唐·白居易:“海底飞尘终有日,山头化石岂无时?”
【海枯成田】 元·郑允瑞:“石坚有时烂,海枯成田桑。石烂与海枯,行人归故乡。”
【海桑陵谷】 清·朱彝尊:“海桑陵谷又经三百秋,以手摩挲尚如故。”
【桑田成海】 唐·李端:“自言万物有移改,始信桑田变成海。”宋·姜夔:“欲讯桑田成海,人世了无知者,鱼鸟两相推。”清 ·陆次云:“一自桑田成海后,总啼鹃血洒平芜。”
【桑田变易】 清·吴嘉纪:“桑田变易城市改,翁家书卷年年在。”
【桑田清浅】 清·丘逢甲:“满目桑田清浅水,五云楼阁失蓬莱。”清·纳兰性德:“钓得六鳌无,竿拂珊瑚,桑田清浅问麻姑。”
【桑栽东海】 清·黄鷟来:“桑栽 东海宁忧徙,豆种南山不患贫。”
【陵变耕海】 元·耶律楚材:“可伤陵变须耕海,不待棋终已烂柯。”
【麻姑书信】 唐·顾况:“近得麻姑书信否,浔阳江上不通潮。”
【清浅三变】 唐·李白:“吾曾弄海水,清浅嗟三变。”
【渤海桑田】 宋·苏轼:“不惊渤海桑田变,来看龟蒙漏泽春。”
【蓬岛尘狂】 清·朱孝臧:“蓬岛尘狂,芝田日晏,梦游翻羡骑鲸。”
【蓬莱清浅】 宋·苏轼:“欲采蟠桃归献寿,蓬莱清浅半桑田。”明 ·郭翼:“城郭是非华表鹤,蓬莱清浅海中尘。”清 ·王士禛:“洞口无人藓自青,蓬莱清浅几曾停。”
【蓬海飞尘】 清·黄鷟来:“只愁蓬海飞尘杳,祗树休教法界无。”
【碧海扬尘】 清·赵执信:“便恐苍山都化冢,剩怜碧海未扬尘。”
【碧海红尘】 明 ·李东阳:“金床宝刹无年岁,碧海红尘有化机。”
【鲲海扬尘】 宋·范成大:“鲵渊方止水,鲲海任扬尘。”
【东海生黄埃】 宋·苏轼:“若不令君早入务,饮竭东海生黄埃。”清·魏麟征:“回头却笑羡门子,坐看东海生黄埃。”
【扶桑乍几尘】 清·王夫之:“波心芦叶催孤履,海上扶桑乍几 尘。”
【何海不栽桑】 明 ·徐渭:“旧虎死来新虎搏,古来何海不栽桑。”
【莱洲频度浅】 唐·卢照邻:“莱洲频度浅,桃实几成圆。”
【海无三尺水】 北周 ·庾信:“海无三尺水,山成数寸尘。”
【海水三清浅】 唐·李白:“海水三清浅,桃源一见寻。”
【海水扬胡尘】 清 ·丘逢甲:“茫茫海水扬胡尘,嗟哉何止秦无人。”
【海底翻无水】 唐·李商隐:“海底翻无水,仙家却有村。”
【桑田几兴废】 清 ·黄遵宪:“坐观桑田几兴废,如抚铜狄三摩挲。”
【桑田移碧海】 唐·卢僎:“红颜白发云泥改,何异桑田移碧海。”
【桑林没东海】 唐·刘庭芝:“桑林没东海,富贵今何在。”
【弱水三浅清】 明 ·高启:“言从昔年宴蓬瀛,又见弱水三浅清。”
【麻姑到沧海】 唐·李商隐:“好为麻姑到沧海,劝栽黄竹莫栽桑。”
【清水起黄尘】 明 ·徐渭:“试教清水起黄尘,还看桃花几回碧。”
【溟海桑潜变】 唐·刘禹锡:“溟海桑潜变,阴阳炭暗熬。”
【碧海飞黄尘】 清·王士禛:“闻道高陵变深谷,即看碧海飞黄尘。”